Kim Jong-min (penyanyi)

Kim Jong-min (lahir 24 September, 1979) adalah penghibur dari Korea Selatan. Dia adalah seorang ahli kumpulan Koyote dan sejak tahun 2007, telah menjadi ahli tetap dalam rancangan hiburan 2 Hari & 1 Malam.

Salah seorang artis hiburan yang paling produktif di televisyen Korea Selatan, Kim telah memenangi Hadiah utama (Daesang) dan Anugerah Cemerlang dalam kerjayanya.

Pendidikan 
Kim Jong-min menghadiri Sekolah Tinggi Maklumat dan Industri Dobong. Dia kemudian menghadiri Jabatan Bahasa Jerman dan Sastera, Universiti Mokwon.

Kerjaya

Pra-debut 
Sebelum memulai debutnya sebagai ahli Koyote, Kim bekerja sebagai penari sandaran untuk Uhm Jung-hwa, Lee Jung Hyun, Kim Wan-sun, R. E. F dan banyak artis lain. Dia berada di kumpulan tarian "Friends" selama lima tahun.

Pelbagai penampilan 
Kim dikenali sebagai tulang belakang dalam kebanyakan rancangan hiburan Korea Selatan (seperti Heroin 6 dan Choi Hong Man Strong Friends terbitan KBS serta Love Letter terbitan SBS), kerana membawakan watak bodoh, naif yang dikenali melalui komen dan tindakan yang tidak masuk akal dan agak kebodohan. Dia juga seorang pembantu pelatih dalam rancangan FC Shoot Dori terbitan KBS dan juga telah membuat penampilan di rancangan hiburan King Saturday Driving School dan Happy Shares Company terbitan MBC, rancangan hhiburan Love Choice (Pemilihan Pasangan), X-Man, dan Ya Shim Man Man terbitan SBS, serta rancangan hiburan Star Golden Bell dan Happy Together Friends terbitan KBS.

Pada tahun 2007, Kim menjadi ahli tetap dalam rancangan hiburan 2 Hari & 1 Malam terbitan KBS dalam slot Happy Sunday tetapi meninggalkan rancangan ini buat sementara waktu untuk menjalani perkhidmatan khidmat tentera. Beliau kembali pada 18 Disember 2009 selepas menghabiskan perkhidmatan tentera dan telah kekal di rancangan tersebut sehingga sekarang, menjadi satu-satunya ahli perintis yang telah menyaksikan rancangan ini dari musim pertama hingga musim ketiga.

Selepas khidmat tentera, dia diundang untuk banyak program sebagai tetamu dan juga menjadi seorang tetamu tetap dan ahli tetap di Star King terbitan SBS dan Sweet Night terbitan KBS.

Pada 30 Oktober 2013, beliau memenangi Anugerah Penghibur Terbaik di Anugerah Hiburan SBS 2013 untuk rancangan Star King.

Pada 26 Disember 2015, beliau memenangi Anugerah Kecermelangan Terbaik di Anugerah Hiburan KBS 2015 untuk rancangan 2 Hari & 1 Malam.

Pada malam Natal 2016, 24 Disember 2016, dia akhirnya menerima Anugerah Utama (Daesang) untuk komitmen dan kesetiaan yang dipamerkan bersama 2 Hari & 1 Malam di Anugerah Hiburan KBS 2016.

Karier Solo 
Dalam suku pertama 2011, beliau mengeluarkan single pertama berjudul "Oppa Find Strength". Klip promosi dari MV tersebut memaparkan komen-komen negatif yang diterima Jong-min selepas kepulangan beliau dari khidmat tentera.

Jong-min tampil solo sekali lagi pada 3 September 2014 dengan single ketiga, "Sali Go Dali Go", lagu berentak electronic dance dihasilkan oleh DanDi. Muzik videonya menampilkan Chun Myung-hoon (NRG) dan pelawak Ahn Young-mi. Lagu ini menduduki tangga ke-8 di laman perkongsian video Cina, Yinyuetai.

Album

Single

Kerja-kerja yang dipilih

Penampilan TV

Pengacaraan

Drama

Anugerah dan Pencalonan

Anugerah Seni Paeksang

Anugerah Hiburan KBS

Anugerah Hiburan SBS

Rujukan

Pautan luar 
 (Korea) Koyote Yang Resmi
 (Korea) Kim Jong-min Melibatkan
Kelahiran 1979
Penyanyi K-pop
Orang hidup
Penyanyi lelaki Korea Selatan